*Spis č.: 09-A2-2021* **Správa mestskej zelene v Košiciach**

Rastislavova 79, 040 01 Košice

**Výzva na predloženie ponuky**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 02/2019 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba pre styk s uchádzačmi v predmete zákazky:**

p. Ján Babic – babic@smsz.sk tel. č.: 0914 327 064

Ing. Ľudmila Luxová – sam. odb. ref. pre VO, e-mail: luxova@smsz.sk, tel.: 055/7263 409

Ing. Marcela Kaduková – sam. odb. ref. pre VO, e-mail: kadukova@smsz.sk, tel. 055/

JUDr. Katarína Ondášová – vedúca PaPÚ, e- mail: ondasova@smsz.sk, tel.: 055/7263 410

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Elektronická pošta:** smsz@smsz.sk

**Internetová adresa:** [www.smsz.sk](http://www.smsz.sk)

**2. Názov predmetu zákazky – realizácia stavby:**

„**XV. etapa rekonštrukcie horizontálnych vrtov a objektov stabilizujúcich Sídlisko Dargovských hrdinov v Košiciach**“.

**3. Opis predmetu zákazky:**

Územie sídliska Dargovských hrdinov sa zásadne odlišuje od rovinných stavenísk, a to z hľadiska svahovitosti a členitosti terénu, i z hľadiska inžiniersko-geologických a hydrogeologických pomerov staveniska.

Tieto špecifické pomery staveniska si vyžiadali osobitné technicko-organizačné opatrenia v priebehu prípravy a realizácie výstavby a vyžadujú si osobitný prístup i počas užívania a údržby vybraných zariadení sídliska tak, aby v priebehu dlhodobého užívania územia a objektov sídliska bola zachovaná stabilita a nedošlo ku zhoršovaniu, alebo narušeniu geologických pomerov územia.

Z uvedeného dôvodu bola vypracovaná realizačná projektová dokumentácia na základe ktorej bude realizovaná stavba: **XV. etapa rekonštrukcie horizontálnych vrtov a objektov stabilizujúcich Sídlisko Dargovských hrdinov v Košiciach.**

Celkom sa jedná o rekonštrukciu šiestich vrtov realizovaných z dvoch stanovísk. Obnovované horizontálne vrty budú umiestnené v pôvodných šachtách vrtov jestvujúcich HV. Pri obnovovaných vrtoch budú pre ich odvodnenie zriadené vsakovacie objekty, ktoré odvedú stabilizačné vody vytekajúce z vrtov do hĺbky 30 m mimo aktívnu zónu zosuvu.

Územie XV. Etapy obnovy HV sa nachádza v priestore mimoúrovňovej križovatky Prešovskej cesty s ulicami Hlinkova – Trieda armádneho generála Ludvíka Svobodu.

Obnovované prvky sú umiestnené na plochách, ktoré sú vo vlastníctve mesta Košice na parcelách 1604/5 a 1604/203 k.ú. Dargovských hrdinov (Furča).

Rozsah a detailné technické riešenie je opísané v realizačnej projektovej dokumentácii, ktorá je sprístupnená na: <https://drive.google.com/drive/folders/1qGu3G9uD9zKponwy_GcfNvvHw9eszVd4?usp=sharing>

Pre správne použitie vyššie uvedeného hyperlinku je nutné ho skopírovať označením myšou a následným stlačením kombináciou kláves CTRL+C (súčasne ), následne otvoriť Váš internetový prehliadač (najlepšie Chrome alebo Firefox), vložiť skopírovaný hyperlink do poľa, kde sa zadávajú webové adresy a to stlačením kombináciou kláves CTRL+V (súčasne), po vložení stlačiť klávesu ENTER.

Následne si tabuľky stiahnite do svojho PC.

**4. Predpokladaná hodnota zákazky: 171 428,09 € bez DPH**

**5. Množstvo alebo rozsah predmetu zákazky: Celý predmet zákazky**

**6. Základné zmluvné podmienky:**

* Miesto plnenia predmetu zákazky: MČ Dargovských hrdinov v Košiciach.
* Termín zahájenia prác: **08/2021**
* Termín ukončenia prác: **december 2022.**
* Splatnosť faktúr: **Do 30 dní** od jej doručenia.
* Zmluvné podmienky – Zmluva o dielo (príloha č. 3 tejto Výzvy) uzatvorená do konca roka 2022.
* Neoddeliteľnou súčasťou Zmluvy o dielo je výkaz výmer a cenová ponuka.
* Záručná doba: **5 rokov** na vykonané práce.
* Verejný obstarávateľ si vyhradzuje právo spresniť podmienky zmluvy s úspešným uchádzačom.
* Predmet zákazky bude financovaný z finančných prostriedkov pridelených nadriadeným orgánom verejného obstarávateľa na základe faktúry bez zálohovej platby. Fakturácia sa uskutoční po realizácii a prevzatí diela verejným obstarávateľom resp. po ukončení a prevzatí jednotlivých objektov.
* Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom.
* Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.
* Verejný obstarávateľ neposkytuje zálohy ani preddavky na plnenie zmluvy.

**7. Lehota na predloženie cenovej ponuky: Do 13.05.2021 do 10:00 hod.**

**8. Cena a spôsob určenia ceny:**

* + - * Cena za predmet zákazky musí zahŕňať všetky náklady v zmysle tejto výzvy na predloženie cenovej ponuky.
* Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.
* Cena za obstarávaný tovar súvisiaci s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Uchádzač predloží po preštudovaní projektu, prípadne po obhliadke terénu, návrh ceny, za ktorú zrealizuje požadované práce.
* Uchádzač predloží vyplnený výkaz výmer (súčasť projektovej dokumentácie) za nasledovných podmienok :

Výkaz výmer predložený verejným obstarávateľom (samostatne pre každý objekt**)** počíta s maximálnym rozsahom ako zemných prác, tak aj prác s prípravou zariadenia staveniska a samotných stavebných

objektov. **Uchádzač doplní ceny položiek** podľa vlastného uváženia a technických schopností uchádzača, ktoré sú potrebné k realizácii vrtov podľa projektu **pre každý objekt samostatne**.

Všetky náklady na práce, ktoré nie sú osobitne uvedené v položkách výkazu výmer, ale s požadovanými prácami bezprostredne súvisia, je potrebné započítať do príslušnej položky a súčasne uchádzač uvedie druh činnosti.

* Navrhovaná zmluvná cena musí obsahovať cenu za požadovaný predmet zákazky. Uchádzač vyplní **Prílohu č. 1 – Návrh na plnenie kritérií,** súčasne predloží aj vyplnený výkaz výmer. **Uvedené dokumenty budú tvoriť neoddeliteľnú súčasť zmluvy.**
* Ak je uchádzač platcom dane z pridanej hodnoty, navrhovanú cenu uvedie v zložení :
* Navrhovaná cena bez DPH
* DPH v zmysle platných právnych predpisov
* Cena celkom vrátane DPH
* ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.
* Uchádzač predloží celkovú cenu za predmet zákazky v číselnom vyjadrení a slovnom vyjadrení.

**9. Predkladanie dokladov a ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené v bode 13. tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**10. Kritéria na vyhodnotenie ponúk:**

Jediným kritériom na vyhodnotenie ponúk je **najnižšia cena v EUR s DPH za celý predmet zákazky**.

Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

Cena sa bude hodnotiť s DPH, ak je uchádzač platcom DPH. Ak uchádzač platcom DPH nie je, potom sa hodnotí cena celkom, teda bez DPH.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

 V prípade, ak z predložených dokladov nemožno posúdiť ich platnosť, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

 V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

 Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

**12. Výsledok cenovej ponuky: Zmluva o dielo**

S úspešným uchádzačom bude uzatvorená Zmluva o dielo s lehotou platnosti do konca roka 2022. Záväzný návrh Zmluvy o dielo tvorí príloha č. 3 tejto Výzvy.

 Verejný obstarávateľ určuje svoje obchodné podmienky predmetu zákazky v Zmluve o dielo, ktorá bude uzavretá s úspešným uchádzačom. **Verejný obstarávateľ si vyhradzuje právo spresniť podmienky Zmluvy o dielo s úspešným uchádzačom**. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v Prílohe č. 3 tejto Výzvy.

**13.** **Podmienky účasti:**

Uchádzač musí spĺňať podmienky účasti týkajúce sa osobného postavenia podľa:

- **§ 32 ods. 1 písm. e)** ZVO – t. j. uchádzač je oprávnený dodávať tovar, uskutočňovať stavebné práce alebo poskytovať službu, zodpovedajúce predmetu zákazky. Pre účely splnenia predmetnej podmienky účasti osobného postavenia uchádzač nepredkladá doklad o oprávnení dodávať tovar, uskutočňovať stavebné práce alebo poskytovať službu, (napríklad výpis z Obchodného registra/Živnostenského registra), uvedenú skutočnosť overí verejný obstarávateľ  informačného systému verejnej správy.

 Uvedené platí pre subjekty taxatívne vymenované v § 2 ods. 2 zákona č. 272/2015 Z.z. o registri právnických osôb, podnikateľov a orgány verejnej moci a o zmene a doplnení niektorých zákonov.

 V ostatných prípadoch je uchádzač naďalej povinný predložiť doklad preukazujúci splnenie podmienky účasti týkajúcej sa osobného postavenia (napríklad výpis z Obchodného registra alebo Živnostenského registra).

 Ak uchádzač nesplnil požiadavku podľa tohto bodu výzvy na predkladanie ponúk, bude vyzvaný na vysvetlenie alebo doplnenie dokladov.

- **§ 32 ods. 1 písm. f)** ZVO t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 2 Výzvy).

- U uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona.

- **Osvedčenie** o odborne spôsobilej osobe na vykonávanie tejto činnosti.

- **Zoznam vykonaných prác** za predchádzajúce tri roky rovnakého alebo podobného charakteru a zložitosti. Verejný obstarávateľ vzhľadom na práce mimoriadneho verejného záujmu požaduje, aby uchádzač pri preukázaní každej realizovanej práce uviedol:

* celkovú zmluvnú cenu bez DPH a s DPH,
* lehoty a miesto vykonania prác,
* obchodné meno, adresu resp. sídlo odberateľa.

**Ponuka musí obsahovať tieto dokumenty:**

- **Cenová ponuka** - Príloha č. 1

- **Vyplnený** Výkaz výmer

- **Čestné vyhlásenie** § 32 ods. 1 písm. f) a § 40 ods. 6 písm. f) ZVO, vložený do systému JOSEPHINE (Príloha č. 2 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača.

**- Zmluva o dielo** (Príloha č. 3 tejto Výzvy), vyplnenú a podpísanú uchádzačom, jeho štatutárnym zástupcom resp. ním splnomocnenou osobou).

- Uchádzač doklad o konflikte záujmu nepredkladá. V prípade vylúčenia uchádzača dôkazné bremeno je na verejnom obstarávateľovi.

- **Osvedčenie** o odborne spôsobilej osobe na vykonávanie činnosti prác podľa predmetu zákazky.

- **Zoznam vykonaných prác** za posledné tri roky rovnakého alebo obdobného charakteru.

**14. Prijatie ponuky a uzavretie zmluvy:**

Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma. Úspešný uchádzač bezodkladne, **najneskôr však do 5 pracovných dní** odo dňa doručenia výzvy na podpis Zmluvy o dielo doručí **2x podpísanú Zmluvu o dielo** vrátane príloh na adresu verejného obstarávateľa uvedenú v bode 1 tejto výzvy.

 Zmluva o dielo uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Verejný obstarávateľ si vyhradzuje právo neprijať ani jednu ponuku v prípade, že predložené ponuky nebudú výhodné pre verejného obstarávateľa.

**15. Obhliadka:**

Uchádzačom sa odporúča vykonať ohliadku miesta realizácie prác, aby si sami overili a získali potrebné informácie, nevyhnutné na prípravu a spracovanie ponuky. Výdavky spojené s ohliadkou miesta realizácie prác idú na ťarchu uchádzača.

* Obhliadku je možné vykonať najneskôr 6 dní pred ukončením lehoty na predloženie ponuky.
* Uchádzači, ktorí prejavia záujem o vykonanie ohliadky miesta realizácie prác dostanú informácie na telefónnom čísle : 055/7263421 , mob. 0914 327 064, e- mail: babic@smsz.sk

Zodpovedná osoba : p. Ján Babic

**16. Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ zálohu neposkytuje.

- Prijatá cena zákazky je konečná a nemenná.

- Po vykonaní diela víťazný uchádzač zabezpečí porealizačné zameranie celej stavby na základe skutočne vykonaných prác.

- Verejný obstarávateľ na požiadanie zabezpečí pred realizáciou vytýčenie podzemných sietí dotknutých výstavbou a dojedná miesto odberu elektrickej energie.

- Verejný obstarávateľ sa zaväzuje zabezpečiť stavebné povolenie, ktoré doručí uchádzačovi pred termínom začatia prác.

- Technický dozor bude vykonávať p. Viktor Biščák – zamestnanec Správy mestskej zelene v Košiciach.

- Otázky k predmetu zákazky je potrebné doručiť verejnému obstarávateľovi najneskôr 24 hodín pred termínom na predkladanie ponúk e-mailom v systéme Josephine v okne „Komunikácia“.

- Verejný obstarávateľ môže realizovať zmenu zmluvy počas jej trvania v zmysle § 18 zákona č. 343/2015 Z.z o verejnom obstarávaní a o zmene a doplnení niektorých zákonov v znení neskorších predpisov.

**Verejný obstarávateľ môže zrušiť použitý postup zadávania zákazky.**

Verejný obstarávateľ môže zrušiť použitý postup zadávania zákazky z nasledovných dôvodov:

a) nebude predložená ani jedna ponuka,

b) ani jedna z predložených ponúk nebude zodpovedať určeným požiadavkám verejného obstarávateľa,

c) ak sa zmenili okolnosti, za ktorých sa vyhlásilo toto verejné obstarávanie,

d) jej zrušenie nariadil úrad,

e) verejný obstarávateľ **si vyhradzuje právo neprijať ani jednu ponuku** z predložených ponúk, ak nevyhovujú požiadavkám a najmä finančným predpokladom verejného obstarávateľa alebo sú neregulárne alebo inak neprijateľné.

Verejný obstarávateľ **môže** požiadať úspešného uchádzača o predloženie:

- Originálu alebo overenej kópie dokladu o oprávnení dodávať tovar, uskutočňovať stavebné práce, alebo poskytovať službu vo vzťahu aspoň k jednému predmetu zákazky, na ktorú predkladá uchádzač ponuku,prípadne  ďalších požadovaných dokladov podľa oznámenia, ak boli predložené iba skenované kópie. **Predkladá sa originál dokladu, alebo úradne overená kópia takéhoto originálu, ktorý nesmie byť starší ako 3 mesiace ku dňu podpísania Rámcovej dohody.**

 Schválil: Ing. Marta Popríková

 riaditeľka

Prílohy: Príloha č. 1 – Cenová ponuka

 Príloha č. 2 – Čestné vyhlásenie

 Príloha č. 3 – Návrh Zmluvy o dielo